钦定古今图书集成/明伦汇编/氏族典/第114卷 > 《廖用贤尚友录》 > 来瑱
## 钦定古今图书集成/明伦汇编/氏族典/第114卷 > 《廖用贤尚友录》 > 来瑱

按《唐书来瑱传》，“瑱，邠州永寿人。累迁殿中侍御史，擢
颍川太守。安禄山反，拜汝南太守，未行，改颍川。贼攻
颍川，方积粟多，瑱完埤自如，前后俘杀甚众，贼目为
来嚼铁。徙山南东道节度使，改淮南。两京平，封颍国
公。乾元二年，王师败于相州，诏拜陕虢节度。明年，徙
山南东道。上元二年，破史思明馀党于鲁山，又战汝”
州。明年，诏瑱还瑱安襄，汉因讽众留己而外示行，肃
宗闻其谋，恶之，吕𬤇、王仲昇等皆言“瑱得士心，不可
以留。”俄而仲昇与贼战申州，为贼禽，瑱顾望不即救行军司马裴茙表其状，且言：“瑱善谋而勇，恐后难制。”
帝颇谓然，加茙防御使，代瑱。代宗立，密诏茙图之。茙
自均州率众浮汉下，瑱与帐下谋以兵迎之，击其众
几尽，禽之送京师，瑱因入朝谢罪，帝待之无疑，拜兵
部尚书。是时，程元振用事，疾瑱。会王仲昇归，又言“瑱
与贼合。”帝积怒，遂下诏贬播川尉，赐死。